Оқу ісінің меңгерушісі: Жармуханов А.К

Күні:.26.12.2016

Сынып: 6 «а», «ә»

 Пәні: Қазақ тілі

**Сабақтың тақырыбы**: Сілтеу есімдігі

**Сабақтың мақсаты:**

1. Сілтеу есімдігі туралы түсінік беру, тапсырмалар орынддату арқылы тақырыпты меңгерту;

2. Оқушылардың тілін , ойын , сөздік қорын молайту, есте сақтау қабілеттерін дамыту.

3. Оқушыларды ұқыптылыққа, әдемі, таза жазуға баулу.

**Сабақтың түрі:** жаңа тақырып

**Сабақтың көрнекілігі:** суреттер, математикалық өлең-есептер.

**Сабақтың әдісі:** сұрақ – жауап.

**Пәнаралық байланыс:** математика, ана тілі.

**І. Ұйымдастыру кезеңі.**

1.Сәлемдесу.

2.Сыныптың тазалығына көңіл бөлу

3.Сабаққа зейіндерін аудару

**ІІ. Үй тапсырмасын тексеру**. 163-жаттығу. Көшіріп жазып, есімдіктердің астын сызыңдар.

**Сұрақтар.**

1.Есімдік дегеніміз не? Мысал келтір?

2.Жіктеу есімдігі дегеніміз не? Мысал келтір ? бір сөзді жіктеу

**ІІІ.Жаңа тақырып. Сілтеу есімдігі**

|  |
| --- |
| Сілтеу есімдіктері нәрсені, құбылысты, оқиғаны нұсқау, меңзеу, сілтеу сияқты мағынаны білдіреді. Сілтеу есімдіктері мыналар: бұл (бұ), осы, осынау, сонау, (сона), ол (әрі жіктеу, әрі сілтеу есімдігі) сол, мына, мынау, (мына), анау (ана) әне, әнеки, міне, мінеки. Қай? Қайсы? Деген сұрауларға жауап береді. |
| Енді бәрілген есімдіктердің мағынасына қарап, кестені толтырыңдар. Бұл, сол, осы, сонау, мына, анау, мынау, мәне, әне  |
| Жақындықты білдіреді  | Алыстықты білдіреді.  |
|  |  |

**ІV. Оқулықпен жұмыс.**

165-жаттығу. Есімдіктерді теріп жазыңдар.

166-жаттығу. Сөйлемдердегі есімдіктерді талдаңдар.

167-жаттығу. Мәтінге морфологиялық талдау жасаңдар, есімдіктерді мағыналық түріне ажыратыңдар.

**V.Сабақты бекіту**

**Сұрақ-жауап:**

1.Сілтеу есімдігі дегеніміз не? (ережесі)

2.Сілтеу есімдіктерін ата?

3.Бір сөзді жіктеу,септеу,

**VІ.Үйге жұмыс.**

168-жаттығу. Сілтеу есімдіктерін пайдалана отырып, «Жолаушыға жөн айта біл» тақырыбында диолог құраңдар.